text: Tithon
  
  publiceret: 2021-02-01 14:15:48+01:00
  Tithon er i græsk mytologi en ung trojaner, der blev Eos' (Morgenrødens) elsker. Eos bad Zeus om, at Tithon måtte få evigt liv, men hun glemte at bede om evig ungdom, og derfor blev Tithon ældre og ældre, svagere og svagere, men kunne ikke dø. Til sidst låste Eos ham inde i et kammer og smed nøglen væk. I nogle mytevariationer blev han forvandlet til en cikade.